FCSB și-a făcut planul! Ce atacant vrea să transfere campioana dacă pică mutarea lui Louis Munteanu
FCSB a câștigat pentru prima dată titlul în nouă ani și se pregătește intensiv de tururile preliminare din UEFA Champions League. Gigi Becali a pus ochii pe Louis Munteanu și negociază transferul fotbalistului.
FCSB și-a făcut planul! Ce atacant vrea să transfere campioana dacă pică mutarea lui Louis Munteanu
Totuși, dacă nu se va concretiza mutarea lui Louis Munteanu în Berceni, atunci FCSB are un alt atacant pe listă. Potrivit ziare.com, Ianis Stoica e vizat de oficialii roș-albaștrilor și ar putea reveni la FCSB în vară.
Atacantul de 1,80 m evoluează în clipa de față la FC Hermannstadt. Cotat la un milion de euro de site-urile de specialitate, Ianis Stoica a mai fost legitimat la FCSB în perioada 2019 - 2024 + a făcut parte din lotul juniorilor campioanei.
Vârful a plecat gratis de la FCSB în februarie 2024, la FC Hermannstadt, după ce în perioada ianuarie 2023 - februarie 2024 a fost trimis sub formă de împrumut la FC Universitatea Cluj.
În timpul în care a fost legitimat la gruparea roș-albastră, Ianis Stoica a mai fost împrumutat la echipe precum Dunărea Călărași, Petrolul Ploiești, Metaloglobus și Slatina.
La FCSB, atacantul a bifat 57 de apariții, a reușit să-și treacă numele pe tabela de marcaj de 10 ori și să paseze decisiv în șase situații diferite, în aproximativ 2000 de minute petrecute la club.
Cum arată clasamentul play-off-ului Superligii României
FCSB e prima clasată cu 49 de puncte. CFR Cluj ocupă poziția secundă cu 43 de puncte, în timp ce Universitatea Craiova completează podiumul cu 41 de puncte. Farul e pe patru cu 36 de puncte, iar Sepsi OSK e pe cinci, cu 34 de puncte, în timp ce Rapid e ultima clasată cu 29 de puncte.
Urmăriți SPORT.RO și pe Google News